[Foto’s] Paramedici sit ‘poot’ byFoto: ER24 ER24 se span paramedici van Johannesburg-suid moes Woensdagoggend in ŉ ongewone noodgeval hul bystand lewer. ŉ Vrou het by ER24 se basis aangekom om hulp te vra vir haar hond wat sukkel om geboorte te gee, het ER24 in ŉ verklaring gesê. Die paramedici het sonder om te huiwer dadelik gehelp en die vrou het verduidelik die babahondjie sit nou al ŉ paar uur lank vas. “Toe paramedici ondersoek instel, het hulle gevind die babahondjie se kop is in die pelvisbeen vasgekeer,” lui die verklaring. “Hulle het dadelik die ma in die ambulans gelaai en met haar na ŉ nabygeleë veearts gery vir verdere bystand. Die babahondjie is veilig gebore en dit gaan goed met ma en kleintjie.